Kraftur

Leggðu hönd á perlu - opið hús hjá Krafti
2020-03-05 14:00 - 18:00 UTC | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Við verðum með opið hús hjá okkur í Skógarhlíð 8 fimmtudaginn 5. mars milli klukkan 14 og 18. Þá bjóðum við félagsmönnum og velunnurum að koma til okkar og leggja hönd á perlu.
Ykkur er velkomið að koma og kíkja við í lengri eða skemmri tíma.
Heitt verður á könnunni – hlökkum til að sjá ykkur

FítonsYoga - FELLUR NIÐUR
2020-03-05 20:00 - 21:15, 2020-03-09 19:30 - 20:45, 2020-03-12 20:00 - 21:15, 2020-03-02 19:30 - 20:45 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Hefur þig langað að prófa jóga en aldrei þorað? Hefur þú reynt að stunda jóga en það hefur aldrei orðið að venju? Eða ertu nú þegar ástfangin/nn af jóga og vilt nýta hvert tækifæri til að stunda það í góðum hópi fólks? Þá er þetta námskeið eitthvað fyrir þig!
Nýtt 6 vikna námskeið hefst í FítonsYoga þann 2. mars. Námskeiðið er nú haldið á mánudögum kl. 19:30-20:45 og fimmtudögum kl. 20:00-21:15.
Námskeiðið heitir Komdu þér í jafnvægi og er hugsað bæði fyrir byrjendur og lengra komna, krabbameinsgreinda og aðstandendur. Markmið námskeiðsins er einmitt að auka jafnvægi, styrk og liðleika og hjálpa þér að slaka á í amstri dagsins. Hentar fyrir þá sem eru í krabbameinsmeðferð eða eru að byggja sig upp eftir veikindin. Aðstandendur eru einnig hvattir til að skrá sig á námskeiðið.
Eina sem þú þarft ert þú sjálf/ur og föt sem þægilegt er að hreyfa sig í. Dýnur verða á staðnum, en þú mátt að sjálfsögðu mæta með þína eigin. Námskeiðið er félagsmönnum okkar að kostnaðarlausu.
Pála Margrét og Renske kenna námskeiðið. Pála hefur lokið 500 klst. jógakennaranámi í Tælandi. Hún hefur sjálf notað jóga til að sigrast á vefjagigt og nýtist sú reynsla henni við kennsluna. Renske kynntist Yoga eftir margra ára ballett og dans iðkun og hefur lokið 500 klst. jógakennaranámi. Hún notar þekkingu sína á dansi til að tengjast líkamanum betur í gegnum jógaflæðið.
Skráðu þig hér!
Frekari upplýsingar veitir Pála Margrét: palamargret@hamingjujoga.is

FRESTAÐ VEGNA VEÐURS - FítonsKraftur - Bláfjöll
2020-03-07 10:00 - 17:00 | Bláfjöll, Bláfjöll, Iceland
Því miður þurfum við að fresta Bláfjallarferðinni með FítonsKrafti vegna gulrar veðurviðvörunnar… næsta ferð verður auglýst síðar
FítonsKraftur ætlar að skella sér á skíði í Bláfjöllum og þér er að sjálfsögðu boðið með eina sem þú þarft að gera er að skrá þig hér.
Félagsmenn okkar fá frítt í fjallið. En ef þú þarft að leigja búnað þá fá fyrstu 40 sem skrá sig 50% afslátt af skíðabúnaði (Skíðabúnaður þá á 2.720 fyrir fullorðna og 2.410 fyrir börn).
Við hittumst í fjallinu kl 10:00 og skellum okkur í brekkurnar. Hittumst svo aftur í Bláfjallaskálanum og fáum okkur hressingu saman en hægt er að kaupa ýmislegt í skálanum eða koma með nesti með sér.
Skíðasvæðið er opið til 17:00 en þú getur að sjálfsögðu farið fyrr heim ef þú vilt.
Endilega skráðu þig hér

NorðanKraftur - Píla
2020-03-10 20:00 - 22:00 | Laugargata, Akureyri, Laugargata, Akureyri, 600, Iceland
Píludeild Þórs ætlar að bjóða okkur að koma í pílu þriðjudaginn 10. mars n.k. kl. 20:00
Píla er mjög skemmtilegt og það verður gaman að koma og prófa. Það er allt til alls, við bara mætum spræk.
Eins og í aðra viðburði sem við höfum verið að halda er ykkur velkomið að koma með +1 með ykkur.
Píludeild Þórs er með aðstöðu í Þórsstúkunni og er gengið inn um hlið að vestanverðu þ.e. á sama stað og og gengið er inn í áhorfendastúkuna á knattspyrnuleikjum og svo inn um dyr á næst ysta húsinu.

Opinn viðtalstími á spítalanum - FELLUR NIÐUR
2020-03-11 10:00 - 11:00, 2020-03-18 10:00 - 11:00, 2020-03-25 10:00 - 11:00 | Landspítalinn, Reykjavík, Reykjavík, 101, Iceland
Þar sem Landspítalinn hefur lokað á heimsóknir inn á deildir fellur viðtalstími Krafts niður þar til deildir spítalans verða opnaðar aftur fyrir heimsóknir.
Alla miðvikudaga er Kraftur með opinn viðtalstíma á dagdeild blóð-og krabbameinslækninga 11-B frá kl. 10:00-11:00.
Fulltrúi frá Krafti er á svæðinu og svarar spurningum varðandi þjónustu félagsins og réttindi sjúklinga.
Frekari upplýsingar er hægt að fá í síma 866-9600 🙂

AðstandendaKraftur - FRESTAÐ TIL 14.APRÍL
2020-03-11 17:30 - 19:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Áttu eða hefur þú átt ástvin sem greinst hefur með krabbamein? Ef þú ert maki eða náinn aðstandandi getur það haft í för með sér verulegar breytingar á þínu lífi þar sem ýmsar spurningar geta vaknað og getur verið erfitt að vera til staðar fyrir þig og aðra á sama tíma. Það eru fleiri í þínum sporum.
Komdu á opið kvöld hjá AðstandendaKrafti. Við verðum í Ráðgjafarþjónustu Krabbameinsfélagsins, Skógarhlíð 8. Boðið verður upp á léttar veitingar.
Miðvikudaginn 11. mars klukkan 17:30 ætlum við að hlæja og hafa gaman með því að skella í eitt stykki perluhitting fyrir aðstandendur.
„Lífið er núna“ armböndin eru okkar aðal fjáröflunarvara og stuðlar að því að Kraftur getur boðið upp á þá viðburði og þjónustu sem boðið er upp á í hverjum mánuði.
Komdu og leggðu þitt af mörkum um leið og þú hittir aðra aðstandendur sem eru í sömu sporum og þú.Við þekkjum það öll sem lendum í þessum sporum hversu ómetanlegt það getur verið að tala við aðra sem hafa verið í svipuðum sporum.
Endilega meldaðu þig hér
Hlökkum til að sjá þig.

Æfing hjá FítonsKrafti - FRESTAÐ
2020-03-17 17:30 - 18:45 | Heilsuborg, Bíldshöfði 9, Reykjavík, 110, Iceland
FítonsKraftur er endurhæfing í formi hreyfingar og útivistar fyrir ungt fólk sem greinst hefur með krabbamein.
Æfingar eru í Heilsuborg 2x í viku undir handleiðslu Atla Más Sveinssonar íþróttafræðings. Frekari upplýsingar og skráning má finna hér.

Kraftmikil strákastund á Kexinu - FRESTAÐ
2020-03-19 19:30 - 21:30 | KEX hostel, Skúlagata 28, Reykjavík, Reykjavík, 101, Iceland
Ert þú karlmaður og hefur greinst með krabbamein eða ert aðstandandi? Viltu heyra í jafningjum sem gengið hafa í gegnum svipaða reynslu? Þá mælum við eindregið með því að þú komir á Kex hostel fimmtudagskvöldið 19. mars klukkan 19:30.
Þá ætlum við strákarnir að hittast og þú getur komið og hlustað á jafningja sem skilja þig. Það getur verið gott að heyra hvernig aðrir hafa tæklað hlutina. Matti Osvald Stefánsson, markþjálfi, og Þorri Snæbjörnsson, sálfræðingur Krafts, munu leiða þessa kraftmiklu strákastund.
Einnig munu þessir reynsluboltar koma og segja frá:

Kári Kristján Kristjánsson landsliðsmaður í handbolta mun segja frá sinni reynslu og sjokkinu við það að greinast tvisvar með krabbamein.
Skagamaðurinn Eyjólfur Rúnar Stefánsson mun segja frá sinni reynslu en hann missti konuna sína úr krabbameini og stóð eftir einn með tvær dætur.
Pétur Helgason á eiginkonu sem greindist með brjóstakrabbamein og er nýbúin í meðferð. Pétur hélt hann gæti annast konuna, börnin og vinnuna eins og ekkert væri en lenti svo á vegg.
Arnar Sveinn Geirsson mun segja frá því hvernig hann gróf tilfinningar sínar eftir að hann missti mömmu sína úr krabbameini og hvaða áhrif það hefur haft á hann.

Nonni í Quest mun mæta á svæðið og gefa okkur ráð hvernig herramenn geta viðhaldið góðu skeggi og hári. Við bjóðum líka upp á skemmtilegt tónlistaratriði í lok kvölds.
Það verður tilboð á veitingastaðnum Sæmundur í Sparifötunum fyrir stráka sem mæta á svæðið.
Við mælum með að þú komir á þessa snilldar strákastund – taktu endilega með þér vin því við getum ábyggilega allir speglað okkur í einhverjum af þeim reynsluboltum sem munu stíga fram og segja frá sinni reynslu.
Sjáumst á strákastundinni

StelpuKraftur - FELLUR NIÐUR
2020-03-23 17:00 - 18:30 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Þegar maður er ungur og greinist með krabbamein skiptir svo miklu máli að vita hvert maður getur leitað og maður standi ekki einn í baráttunni.
StelpuKraftur er stuðningshópur fyrir ungar konur á aldrinum 18 – 45 ára sem greinst hafa með krabbamein. Hópurinn hittist annan hvern mánudag kl. 17 ýmist í húskynnum Krafts, Skógarhlíð 8, eða annarsstaðar.
Dagskrá – mars

Mán. 23. mars – hittingur í laugarspa

Njótum þess að hittast og dekra við líkama og sál í Laugarspa. Gufuböð, sauna, pottar, fótabað, slökunarherbergi o.s.frv., o.s.frv. Það verður varla betra.

Umsjón með hópnum hefur, Elín Kristín Klar, ráðgjafi, og Hulda Hjálmarsdóttir, starfsmaður og félagsmaður hjá Krafti.
Frekari upplýsingar og hægt að óska eftir inngöngu í FB – hóp StelpuKrafts.

Hittumst í sófanum - Heimildarmyndin Lífið er núna
2020-03-26 20:30 - 21:00 | Heima, Iceland
Fimmtudaginn, 26. mars, verður heimildarmyndin Lífið er núna sýnd á RÚV sjónvarpsstöð allra landsmanna. Kraftur fagnaði 20 ára afmæli á síðasta ári og sýnir myndir hvernig félagið hefur verið til staðar fyrir ungt fólk sem greinst hefur með krabbamein og aðstandendur í gegnum tíðina.
Við hvetjum ykkur til að setjast í sófann með ykkar nánustu með (ath. að 2 metra fjarlægð og horfið á þessa frábæru mynd sem endurspeglar svo vel kjörorð félagsins um að njóta líðandi stundar. Það er ekki slæmt að minna sig á það á tímum sem þessum!
Lífið er núna 🧡
Myndin er framleidd af Falcor og Laila markaðsstofa. Styrktaraðili myndarinnar er Atlantsolía.

Skíðaferð Krafts - Akureyri - FELLUR NIÐUR
2020-03-27 - 2020-03-29 | Akureyri, Akureyri, Akureyri, Akureyri, 600, Iceland
Kraftur leggur leið sína norður á Akureyri á skíði helgina 27. til 29. mars. Kraftur mun bjóða félagsmönnum að koma með en fyrstur kemur fyrstur fær reglan gildir, þar sem takmarkað pláss er í boði og því borgar sig að skrá sig strax.
Gist verður í húsinu við Glerá í sannkölluðum sumarbústaðarfýling. Við munum fá tilboð á góðum veitingastöðum svo við getum farið saman að borða. Síðan verðum við með Pub-Quiz á laugardagskvöldið.
Staðfestingargjald er 2.500 krónur á fullorðna, börn undir 18 ára fá að koma frítt með en við skráningu þurfum við þó að vita fjölda barna. Skráning fer fram hér.
Innifalið í ferðinni er rúta norður, gisting og morgunmatur og skíðapassi í fjallið ásamt búnaður til leigu fyrir þá sem þurfa. Skráning er nauðsynleg og biðjum við þig að fylla út formið svo við vitum fjölda sem fyrst þar sem takmarkað pláss er í boði.
Ef þú ert búsett(ur) fyrir norðan og ert þar með gistingu eða langar að koma á eigin vegum að hitta okkur þá væri náttúrulega frábært að sjá þig en þú verður að skrá þig upp á að við vitum með fjölda í fjallið 🙂
Ef þú vilt getur þú alltaf pantað þér kennslu á eigin vegum í Hlíðarfjalli.

NorðanKraftur - PubQuiz - FELLUR NIÐUR
2020-03-28 20:30 - 22:00 | Kaffi kú, Garði, Akureyri, Akureyri, 601, Iceland
NorðanKraftur verður með þrælskemmtilegt PubQuiz á Kaffikú laugardagskvöldið 28. mars í anda Krafts.
PubQuizzið hefst klukkan 20:30 en hægt er að fá sér að borða á undan en þau sem eru í Skíðaferð Krafts á Akureyri ætla að hittast á Kaffi Kú klukkan 19:30 til að fá sér að snæða saman. En einnig er auðvitað hægt að koma bara í PubQuizzið sjálft.
Hlökkum til að sjá ykkur

Perlað af Krafti - FRESTAÐ
2020-03-29 12:00 - 16:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Langar þig að leggja Krafti lið með því að perla armbönd til styrktar félaginu?

Við munum halda perluviðburð í húsnæði Krabbameinsfélagsins Skógarhlið 8 sunnudaginn 29. mars. Þar getur þú og þínir komið og lagt hönd á perlu í lengri eða skemmri tíma og notið þess að gefa af þér en allur ágóði af sölu armbandanna rennur í starfsemi félagsins. Armböndin eru í svokölluðu norðurljósalitum með áletruninni „Lífið er núna“.

Við verðum að sjálfsögðu með heitt á könnunni og hlökkum til að sjá þig.

Opinn viðtalstími á spítalanum - FELLUR NIÐUR
2020-04-01 10:00 - 11:00 | Landspítalinn, Reykjavík, Reykjavík, 101, Iceland
Alla miðvikudaga er Kraftur með opinn viðtalstíma á dagdeild blóð-og krabbameinslækninga 11-B frá kl. 10:00-11:00.
Fulltrúi frá Krafti er á svæðinu og svarar spurningum varðandi þjónustu félagsins og réttindi sjúklinga.
Frekari upplýsingar er hægt að fá í síma 866-9600 🙂

Leggðu hönd á perlu - opið hús hjá Krafti - FELLUR NIÐUR
2020-04-02 14:00 - 18:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Við verðum með opið hús hjá okkur í Skógarhlíð 8 fimmtudaginn 2. apríl milli klukkan 14 og 18. Þá bjóðum við félagsmönnum og velunnurum að koma til okkar og leggja hönd á perlu.
Ykkur er velkomið að koma og kíkja við í lengri eða skemmri tíma.
Heitt verður á könnunni – hlökkum til að sjá ykkur

Æfing hjá FítonsKraftur - FRESTAÐ FRAMYFIR PÁSKA
2020-04-02 17:30 - 18:45 | Heilsuborg, Bíldshöfði 9, Reykjavík, 110, Iceland
